CELEX: 32004D0440
Language: fi
Date: 2004-04-29 00:00:00
Title: Komission päätös 2004/440/EY, tehty 29 päivänä huhtikuuta 2004, siirtymätoimenpiteestä tiettyjen maitoalan laitosten tukemiseksi Slovakiassa

L 154/98              FI                  Euroopan unionin virallinen lehti                  30.4.2004
                                       KOMISSION PÄÄTÖS,
                                 tehty 29 päivänä huhtikuuta 2004,
        siirtymätoimenpiteestä tiettyjen maitoalan laitosten tukemiseksi Slovakiassa
                             (tiedoksiannettu numerolla K(2004) 1716)
                            (ETA:n kannalta merkityksellinen teksti)
                                           (2004/440/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymissopimuksen1 ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan,
Slovenian ja Slovakian liittymisasiakirjan2 ja erityisesti sen 42 artiklan,
sekä katsoo seuraavaa:
(1)      Slovakiassa yhdellä suurikapasiteettisella maidonjalostuslaitoksella on vaikeuksia
         täyttää 1 päivään toukokuuta 2004 mennessä raakamaidon, lämpökäsitellyn maidon ja
         maitopohjaisten tuotteiden tuotantoa ja markkinoille saattamista koskevista
         terveyssäännöistä 16 päivänä kesäkuuta 1992 annetun neuvoston direktiivin
         92/46/ETY3 liitteessä B asetetut rakenteelliset vaatimukset.
(2)      Tämä laitos tarvitsee sen vuoksi aikaa saattaakseen päätökseen direktiivin 92/46/ETY
         mukaisten rakenteellisten vaatimusten täyttämiseksi tarvittavat uudistukset.
(3)      Tämä laitos, joka on tällä hetkellä uudistusten edistyneessä vaiheessa, on antanut
         luotettavat takeet siitä, että sillä on tarvittavat varat jäljellä olevien puutteiden
         korjaamiseen kohtuullisen ajan kuluessa, ja se on saanut Slovakian elintarvike- ja
         eläinlääkintäviranomaiselta puoltavan lausunnon uudistustöidensä loppuun saattamista
         varten.
(4)      Laitoksen puutteita koskevat yksityiskohtaiset tiedot ovat Slovakian osalta saatavissa.
(5)      Poikkeuksellisena toimenpiteenä, Slovakian pyynnöstä, on perusteltua myöntää tälle
         laitokselle siirtymäaika, jotta helpotetaan maan siirtymistä nykyisestä järjestelmästä
         yhteisön eläinlääkintälainsäädännön mukaiseen järjestelmään.
1
         EUVL L 236, 23.9.2003, s. 17.
2
         EUVL L 236, 23.9.2003, s. 33.
3
         EYVL L 268, 14.9.1992, s. 1. Direktiivi sellaisena kuin se on muutettuna asetuksella (EY) N:o
         806/2003.
 ---pagebreak--- (6)     Koska tämä siirtymätoimenpide, josta ei ole sovittu laajentumisneuvottelujen
        yhteydessä, on luonteeltaan poikkeuksellinen, tämän päätöksen hyväksymisen jälkeen
        ei pitäisi hyväksyä muita Slovakian esittämiä pyyntöjä siirtymätoimenpiteistä, jotka
        koskevat maitoa ja maitotuotteita tuottavien laitosten rakenteellisia vaatimuksia.
(7)     Uudistusten edistyneen vaiheen ja siirtymätoimenpiteen poikkeuksellisen luonteen
        vuoksi siirtymäajan tulisi olla enintään 12 kuukauden pituinen eikä sitä tulisi jatkaa
        kyseisen päivämäärän jälkeen.
(8)     On aiheellista soveltaa tämän päätöksen soveltamisalan kattamaan, siirtymäajan piiriin
        kuuluvaan laitokseen samoja sääntöjä, joita sovelletaan tuotteisiin, jotka ovat peräisin
        laitoksista, joille on myönnetty rakenteellisia vaatimuksia koskeva siirtymäaika
        liittymisasiakirjan asianmukaisissa liitteissä määrättyä menettelyä noudattaen.
(9)     Tässä päätöksessä säädetyt toimenpiteet ovat elintarvikeketjua ja eläinten terveyttä
        käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
                                              1 artikla
1.        Direktiivin 92/46/ETY liitteessä B asetettuja rakenteellisia vaatimuksia ei sovelleta
          tämän päätöksen liitteessä lueteltuun Slovakiassa sijaitsevaan laitokseen ennen
          kyseisen laitoksen kohdalla mainittua päivämäärää, jollei 2 kohdassa säädetyistä
          edellytyksistä muuta johdu.
2.        Edellä 1 kohdassa tarkoitetusta laitoksesta peräisin oleviin tuotteisiin sovelletaan
          seuraavia sääntöjä:
          –     niin kauan kuin tämän päätöksen liitteessä lueteltuun laitokseen sovelletaan
                1 kohdan säännöksiä, kyseisestä laitoksesta peräisin olevia tuotteita saa saattaa
                ainoastaan kotimarkkinoille tai käyttää jatkojalostukseen samassa laitoksessa
                kaupan pitämisen ajankohdasta riippumatta
          –     niissä on oltava erityinen terveysmerkintä.
                                              2 artikla
Tätä päätöstä sovelletaan edellyttäen, että Tšekin, Viron, Kyproksen, Latvian, Liettuan,
Unkarin, Maltan, Puolan, Slovenian ja Slovakian liittymissopimus tulee voimaan, ja tällöin
liittymissopimuksen voimaantulopäivästä.
 ---pagebreak---                                             3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                             Komission puolesta
                                             David BYRNE
                                             Komission jäsen
 ---pagebreak---                                                 LIITE
 Siirtymäajan piiriin kuuluva maitoalan laitos
                                                              Ala: maito
       Eläinlääkin-
                                                                                      Vaatimuksien
         nällinen
Nro                    Laitoksen nimi ja osoite           Laitoksen toimiala         noudattamisen
       hyväksymis-
                                                                                       päivämäärä
         numero
                                                    Maito ja maitopohjaiset tuotteet
1.    DT 4-6-21     KOLIBA a.s Krivec                             x                  31.10.2004
                    962 05 Hrinová